wannaphong/clean_thaiwikipedia huggingface dataset:
# ลาปู-ลาปู (เมืองในประเทศฟิลิปปินส์)
ลาปู-ลาปู (เซบัวโน: Lapu-Lapu,) เป็นนครหนาแน่นในเขตกิตนางคาบีซายาอัน ประเทศฟิลิปปินส์ ก่อนหน้านี้เคยรู้จักกันในชื่อ โอโปน และได้เปลี่ยนชื่อนครในปี ค.ศ. 1961 ลาปู-ลาปูเป็นหนึ่งในนครที่ประกอบกันเป็นเมโทรเซบู แม้ว่าในทางภูมิศาสตร์ นครนี้จะตั้งอยู่ในจังหวัดเซบู แต่ในทางการปกครอง ถือว่าปกครองอย่างเป็นอิสระจากตัวจังหวัด การสำมะโนในปี ค.ศ. 2015 พบว่ามีประชากร 408,112 คน และในปี ค.ศ. 2016 พบว่ามีผู้ที่ใช้สิทธิ์เลือกตั้งได้ 188,815 คน

ตัวนครครอบคลุมพื้นที่เกาะมักตัน ซึ่งอยู่ห่างจากเกาะเซบูออกไปไม่กี่กิโลเมตร สามารถเชื่อมต่อกับนครมันดาอูเวโดยผ่านทางสะพานมักตัน-มันดาอูเว และสะพานมาร์เซโล เฟร์นัน ลาปู-ลาปูยังมีท่าอากาศยานนานาชาติมักตัน-เซบู ซึ่งเป็นท่าอากาศยานที่หนาแน่นอันดับที่ 2 ของประเทศ
# มันดาเว
มันดาเว (เซบัวโน: Mandaue) เป็นนครหนาแน่นในเขตกิตนางคาบีซายาอัน ประเทศฟิลิปปินส์ และเป็นหนึ่งในนครหนาแน่นทั้งสามแห่งบนเกาะเซบู และเป็นส่วนหนึ่งของเขตมหานครเซบู มันดาเวตั้งอยู่ริมชายฝั่งตะวันออกของเกาะเซบู โดยทางทิศตะวันตกเฉียงใต้ติดต่อกับเกาะมักตัน ซึ่งเป็นที่ตั้งของลาปู-ลาปู โดยระหว่างสองนครนี้มีสะพานมักตัน-มันดาเว และสะพานมาร์เซโล เฟร์นัน เป็นทางเชื่อม มันดาเวติดกับนครเซบูทางทิศใต้และตะวันตก และติดกับเทศบาลโคนโซลาซีโยนทางทิศเหนือ ซึ่งสามารถเชื่อมต่อได้โดยสะพานอ่าวคันซากา ตัวนครมีพื้นที่ 6,220 เอเคอร์ ในปี ค.ศ. 2015 มีประชากร 362,654 คน และในปี ค.ศ. 2016 พบว่ามีผู้ใช้สิทธิ์เลือกตั้งได้ 189,712 คน

 เมืองพี่น้อง 
 ในประเทศ 
 บาโคโลด
 บาเกียว
 บูตูอัน
 ดูมาเกเต
 มารีกีนา

 ต่างประเทศ 
  บาเคา โรมาเนีย
  ลองวิว สหรัฐ
  โมซูล อิรัก
# โฌแอ็ล ซามี
อังเดร-โฌแอ็ล ซามี (เกิดวันที่ 13 พฤศจิกายน ค.ศ. 1984 ณ Montfermeil จังหวัดแซน-แซ็ง-เดอนี) เป็นอดีตนักฟุตบอลกองหลังชาวสาธารณรัฐประชาธิปไตยคองโก ในนามทีมชาติเขาลงเล่นนัดแรกให้กับทีมชาติสาธารณรัฐประชาธิปไตยคองโก ในการพบกับแอลจีเรีย เมื่อวันที่ 26 มีนาคม ค.ศ. 2008

ซามีย้ายมาร่วมทีมราชบุรี เมื่อวันที่ 6 มิถุนายน ค.ศ. 2017 และเป็นผู้เล่นต่างชาติเพียงคนเดียวที่ได้อยู่กับสโมสรต่อหลังจบฤดูกาล 2017 แต่หลังจบฤดูกาล 2018 ซามีได้ย้ายไปร่วมทีมสุโขทัย
# พี่น้องรุสโซ
แอนโทนี รุสโซ (เกิด 3 กุมภาพันธ์ ค.ศ. 1970) และ โจ รุสโซ (เกิด 18 กรกฎาคม ค.ศ. 1971) หรือชื่อเต็มคือ โจเซฟ รุสโซ  หรือรู้จักกันในนาม พี่น้องรุสโซ  เป็นผู้กำกับภาพยนตร์และละครโทรทัศน์ชาวอเมริกัน ที่มีผลงานเด่นจากการกำกับภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง กัปตันอเมริกา: มัจจุราชอหังการ (2014), กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019)

นอกเหนือจากงาน MCU แล้ว สองพี่น้องยังเป็นที่รู้จักกันในเรื่องผลงานซีรีส์เรื่อง  อาร์เรสเตด เดเวลลอปเมนต์: ครอบครัวเพี้ยนหลุดโลก ซึ่งพวกเขาได้รับรางวัลเอ็มมี และ คอมมิวนิตี้

 ผลงาน 
ภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1997 พีซเซส    2002 แผนปล้นเซ่อ เอ๋อยกก๊วน    2006 ฉัน, เธอและเกลอแสบนายดูพรี    2014 กัปตันอเมริกา: มัจจุราชอหังการ    2016 กัปตันอเมริกา: ศึกฮีโร่ระห่ำโลก    2018 อเวนเจอร์ส: มหาสงครามล้างจักรวาล    2019 อเวนเจอร์ส: เผด็จศึก    21 บริดจส์: เผด็จศึกยึดนิวยอร์ก    2020 คนระห่ำภารกิจเดือด     2021 เชอร์รี่     2022 ซือเจ๊ทะลุมัลติเวิร์ส    เดอะเกรย์แมน: ล่องหนฆ่า     2023 คนระห่ำภารกิจเดือด 2    2024 ดิอิเล็คทริคสเตท     

โทรทัศน์
 ปี เรื่อง ผู้กำกับ ผู้อำนวยการสร้างฝ่ายบริหาร หมายเหตุ 2003 ลัคกี้    2003–2005 อาร์เรสเตด เดเวลลอปเมนต์: ครอบครัวเพี้ยนหลุดโลก    2004–2005 แล็กซ์    2006 วอท อะเบาท์ ไบรอัน    2007–2008 คาร์พูลเลอร์ส    2009 คอมเมดี้ โชว์เคส    2009–2014 คอมมิวนิตี้    2010 รันนิ่งไวลด์    2011–2012 แฮปปี้ เอนดิ้งส์    อัพ ออล ไนท์    2012 แอนนิมอล แพรคทิส    2015 เอเจนต์ คาร์เตอร์: สายลับสาวกู้โลก    2019 เดดลี่ คลาส   แลร์รี่ ชาร์ลส์: โลกตลก...อันตราย    2022 ฟอร์ม   2023 ซิทาเดล   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ พี่น้องรุสโซ
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2002  แผนปล้นเซ่อ เอ๋อยกก๊วน 12px 55%   61   6.3   $12,000,000  $4,606,284 2006  ฉัน, เธอและเกลอแสบนายดูพรี 12px 20%   46   5.6   $54,000,000  $130,628,903 2014  กัปตันอเมริกา: มัจจุราชอหังการ 12px 90%   70   7.7   $170,000,000  $714,421,503 2016  กัปตันอเมริกา: ศึกฮีโร่ระห่ำโลก 12px 90%   75   7.8   $250,000,000  $1,153,561,649 2018  อเวนเจอร์ส: มหาสงครามล้างจักรวาล 12px 85%   68   8.4   $316,000,000  $2,048,359,754 2019  อเวนเจอร์ส: เผด็จศึก 12px 94%   78   8.4   $356,000,000  $2,797,800,564 2021  เชอร์รี่ 12px 37%   44   6.6   $40,000,000   2022  เดอะเกรย์แมน: ล่องหนฆ่า 12px 45%   49   6.5   $200,000,000  $454,023 เฉลี่ย  รวม 12px 65%  61 7.2 $1.398 พันล้าน $6,849,832,680
16px 

สีแดง  สีส้ม  สีเขียว 

N/A 

$
# ซาวนด์
ในวิชาภูมิศาสตร์ ซาวนด์สำนักงานราชบัณฑิตยสภา. พจนานุกรมศัพท์ภูมิศาสตร์ ฉบับราชบัณฑิตยสภา. พิมพ์ครั้งที่ 5. กรุงเทพฯ: สำนักงานราชบัณฑิตยสภา, 2563, หน้า 517.  เป็นเวิ้งน้ำ (inlet) ทะเลหรือมหาสมุทรที่ใหญ่กว่าอ่าว ลึกกว่าไบต์ (bight) และกว้างกว่าฟยอร์ด หรือร่องน้ำทะเลหรือมหาสมุทรแคบระหว่างแผ่นดินสองแห่ง (ดู ช่องแคบ)
# อินเตอร์สเตต 45
อินเตอร์สเตต 45  เป็นทางหลวงอินเตอร์สเตตสายสั้น ๆ ที่มีเส้นทางตลอดทั้งสายอยู่ในรัฐเท็กซัส ในขณะที่เส้นทางอินเตอร์สเตตที่ลงท้ายด้วยหมายเลข 5 ส่วนใหญ่เป็นเส้นทางในแนวเหนือ–ใต้เส้นหลักผ่านหลายรัฐของประเทศ อินเตอร์สเตต 45 มีเส้นทางเชื่อมต่อนครแดลลัสกับนครฮิวสตัน และมุ่งหน้าไปยังตะวันออกเฉียงใต้จากฮิวสตันไปยังนครแกลวิสตัน โดยผ่านแกลวิสตันคอสเวย์ (Galveston Causeway) ไปยังอ่าวเม็กซิโก

 ภาพ
# วิทยาทางเดินปัสสาวะ
วิทยาทางเดินปัสสาวะ หรือ ศัลยศาสตร์ทางเดินปัสสาวะ  เป็นสาขาหนึ่งของแพทยศาสตร์ว่าด้วยโรคทางอายุรกรรมและศัลยกรรมของระบบทางเดินปัสสาวะของเพศชายและหญิง และอวัยวะสืบพันธุ์เพศชาย อวัยวะภายใต้ขอบเขตของวิทยาทางเดินปัสสาวะได้แก่ ไต ต่อมหมวกไต ท่อไต กระเพาะปัสสาวะ ท่อปัสสาวะ และอวัยวะสืบพันธุ์เพศชาย (อัณฑะ, เอพิดิไดมิส, หลอดนำอสุจิ, ถุงน้ำอสุจิ, ต่อมลูกหมาก และองคชาต)

ทางเดินปัสสาวะและสืบพันธุ์มีความเชื่อมโยงกันใกล้ชิด และโรคของระบบนี้มักมีผลกระทบต่ออีกระบบ ฉะนั้นหลายภาวะที่มีการรักษาในวิทยาทางเดินปัสสาวะจึงมีอยู่ภายใต้ขอบเขตของโรคอวัยวะเพศและทางเดินปัสสาวะ วิทยาทางเดินปัสสาวะรวมการรักษาภาวะอายุรกรรม เช่น การติดเชื้อทางเดินปัสสาวะและโรคต่อมลูกหมากโต เข้ากับการรักษาภาวะทางศัลยกรรม เช่น มะเร็งกระเพาะปัสสาวะหรือต่อมลูกหมาก โรคนิ่วไต ความผิดปกติแต่กำเนิด การบาดเจ็บ และการกลั้นปัสสาวะไม่ได้แบบบีบ (stress incontinence)

เทคนิคทางวิทยาทางเดินปัสสาวะได้แก่ การผ่าตัดด้วยหุ่นยนต์และกล้องส่องช่องท้อง (laparoscopic) ที่รุกล้ำน้อย การผ่าตัดแบบใช้เลเซอร์ช่วย และการผ่าตัดที่ใช้กล้องนำอื่น ๆ นักวิทยาทางเดินปัสสาวะได้รับการฝึกทั้งเทคนิคการผ่าตัดแบบเปิดและรุกล้ำน้อย ใช้การชี้นำด้วยอัลตราซาวน์แบบเรียลไทม์ อุปกรณ์ส่องกล้องใยแก้วนำแสง และเลเซอร์หลายชนิดในการรักษาทั้งภาวะไม่ใช่มะเร็งและมะเร็งหลายชนิด วิทยาทางเดินปัสสาวะมีความสัมพันธ์ใกล้ชิดกับวิทยามะเร็ง วักกวิทยา นรีเวชวิทยา บุรุษเวชศาสตร์ กุมารศัลยศาสตร์ ศัลยศาสตร์ลำไส้ใหญ่และไส้ตรง วิทยาทางเดินอาหารและวิทยาต่อมไร้ท่อ
# การ์โลส ซาลอม
การ์โลส อันโตนีโอ ซาลอม ซูเลมา (เกิดวันที่ 15 เมษายน ค.ศ. 1987) เป็นนักฟุตบอลอาชีพชาวปาเลสไตน์ แต่เกิดที่ประเทศอาร์เจนตินา เคยลงเล่นให้กับแบงค็อก ยูไนเต็ด ในไทยลีกPuebla anuncia a Carlos Salom como nuevo refuerzo‚ record.com.mx, 10 June 2017

เขาเคยถูกวิพากย์วิจารณ์ในกรณีแผ่นดินไหวในเม็กซิโก ค.ศ. 2017 เนื่องจากซาลอมกล่าวว่าจะไม่ไปเล่นฟุตบอลที่ประเทศเม็กซิโกอีก แต่ภายหลังเขาก็ได้กล่าวขอโทษแล้ว

 สโมสรอาชีพ 
ซาลอมย้ายมาร่วมทีมแบงค็อก ยูไนเต็ด ในตำแหน่งโควตาผู้เล่นเอเชีย เมื่อวันที่ 8 มกราคม ค.ศ. 2018 เขาลงเล่นนัดแรกให้กับสโมสรนัดที่แบงค็อกเปิดบ้านแพ้ต่อเอสซีจี เมืองทองฯ 2-3 ในฐานะตัวสำรอง เมื่อวันที่ 10 กุมภาพันธ์

 ทีมชาติ 
แม้ว่าซาลอมจะเกิดและเติบโตที่อาร์เจนตินา แต่ก็ได้รับเชื้อสายปาเลสไตน์จากทวด ดังนั้นเขาจึงสามารถเลือกเล่นให้กับทีมชาติปาเลสไตน์ได้ โดยเขาถูกเรียกตัวติดทีมชาติครั้งแรกในปี ค.ศ. 2016 เขาทำประตูแรกในนัดกระชับมิตรที่เสมอทีมชาติทาจิกิสถาน 1-1 ในเดือนกันยายน ค.ศ. 2016

 ประตูในนามทีมชาติ 
ประตูและผลของปาเลสไตน์จะขึ้นต้นก่อน
 
 ลำดับ  วันที่  สนาม  คู่แข่ง  ประตู  ผล  การแข่งขัน 1.  6 กันยายน ค.ศ. 2016  สนามกีฬานานาชาติโดรา ฮีบรอน ปาเลสไตน์    1–1  1–1  กระชับมิตร
# พาลินโดรม
พาลินโดรม  คือคำ วลี จำนวนหรือลำดับที่สามารถอ่านจากหลังไปหน้าหรือหน้าไปหลังแล้วมีความหมายเหมือนกัน เช่น ยาย, นาน, กนก, นอน, รรรรรร (ระ รัน รอน) จำนวนเช่น 919 818 พาลินโดรมไม่ได้มีแค่แบบเป็นคำหรือวลีเท่านั้นแต่ยังมีแบบเป็นประโยคขนาดยาวเช่น A man, a plan, a canal, Panama!", "Was it a car or a cat I saw?" หรือ "No 'x' in Nixon" เป็นต้น

คำว่า palindrome ถูกทำให้เป็นที่รู้จักโดยเฮนรี พีชัมในปี 1638Henry Peacham, The Truth of our Times Revealed out of One Mans Experience, 1638, p. 123 มีรากศัพท์มาจากภาษากรีกคำว่า  ที่แปลว่า "อีกครั้ง" กับ  ที่แปลว่า "ทาง, ทิศทาง"

 พาลินโดรมยาว 
คำพาลินโดรมที่ยาวที่สุดในพจนานุกรมภาษาอังกฤษ ฉบับออกซฟอร์ดคือคำว่า tattarrattat ซึ่งเป็นคำเลียนเสียงธรรมชาติของการเคาะประตูที่สร้างขึ้นโดยเจมส์ จอยซ์ในนวนิยายยูลิสซีส (1922)

ส่วนคำพาลินโดรมที่ยาวที่สุดในโลกที่ใช้อยู่ในปัจจุบันคือคำว่า saippuakivikauppias ในภาษาฟินแลนด์ที่แปลว่า คนขายสบู่หิน

ดูเพิ่ม
 จำนวนพาลินโดรม
# อะตอมฮีเลียม
อะตอมฮีเลียม  คืออะตอมของธาตุเคมีฮีเลียม ซึ่งฮีเลียมนั้นประกอบด้วยอิเล็กตรอนสองตัวที่ถูกแรงแม่เหล็กไฟฟ้ายึดติดไว้กับหนึ่งนิวเคลียสที่ประกอบด้วยสองโปรตอน พร้อมทั้งมีหนึ่งหรือสองนิวตรอน (ขึ้นอยู่กับไอโซโทป) ที่ยึดติดกันด้วยแรงอย่างเข้ม 

ในวิชากลศาสตร์ควอนตัม เรามักจะศึกษาอะตอมของไฮโดรเจน ซึ่งเป็นอะตอมที่มีโครงสร้างอย่างง่ายที่สุด อีกอะตอมหนึ่งที่เราชอบใช้ในการศึกษา คืออะตอมของฮีเลียม ฮีเลียมเป็นธาตุที่ประกอบไปด้วยอิเล็กตรอนจำนวนสองตัวซึ่งดึงดูดอยู่กับนิวเคลียสด้วยแรงทางแม่เหล็กไฟฟ้า นิวเคลียสประกอบด้วยโปรตอนจำนวนสองตัวและนิวตรอนจำนวนหนึ่งหรือสองตัวตามไอโซโทป ซึ่งยึดเหนี่ยวกันอยู่ภายในด้วยแรงนิวเคลียร์อย่างเข้ม สมการฮาร์มิลโทเนียนของอะตอมฮีเลียม คือ

โดยที่ m คือมวลของอิเล็กตรอน (โดยแท้จริงแล้ว ต้องระบุเป็นมวลลดทอน แต่เนื่องจากมวลลดทอนมีค่าใกล้เคียงมวลของอิเล็กตรอน ดังนั้นเราจึงหาสามารถใช้มวลอิเล็กตรอนในการคำนวณได้)

สมการฮาร์มิลโทเนียนประกอบไปด้วย ฮาร์มิลโทเนียนของไฮโดรเจน 2 พจน์ ซึ่งมาจากอิเล็กตรอนตัวที่ 1 และตัวที่ 2 ของฮีเลียม และพจน์สุดท้ายคือพจน์ที่อธิบายแรงผลักคูลอมบ์ของอิเล็กตรอนทั้ง 2 ตัว จากพจน์ของแรงคูลอมบ์ระหว่างอิเล็กตรอน เมื่อเราใช้วิธีการรบกวน (perturbation) ในการประมาณค่าหาพลังงานของสถานะพื้นของระดับพลังงานที่เลื่อนไป ∆E จะได้ว่าพลังงานในสถานะพื้นของอะตอมฮีเลียมมีค่าประมาณ
# เสาแสง
เสาแสง  เป็นชื่อเรียกปรากฏการณ์ทางแสงซึ่งเกิดขึ้นในชั้นบรรยากาศที่มีรูปแบบเป็นเส้นตรงแนวตั้งซึ่งอาจจะแผ่ขึ้นไปข้างบนหรือแผ่ลงมาข้างล่างของแหล่งกำเนิดแสงก็ได้ ปรากฏการณ์นี้เกิดจากการสะท้อนของแสงจากผลึกน้ำแข็งเล็กๆในชั้นบรรยากาศหรือก้อนเมฆ แหล่งกำเนิดแสงของปรากฏการณ์นี้มาจากดวงอาทิตย์ (โดยปกติจะเกิดเมื่ออยู่ใกล้หรือต่ำกว่าขอบฟ้า) ซึ่งหากเกิดจากดวงอาทิตย์จะเรียกปรากฏการนี้ว่าเสาแสงอาทิตย์ (sun pillar หรือ solar pillar) นอกจากดวงอาทิตย์แล้วยังสามารถเกิดจากดวงจันทร์หรือเสาไฟข้างถนนก็ได

 การก่อรูป 
thumb|ภาพแสดงการเกิดเสาแสง

เสาแสงเป็นปรากฏการณ์ที่เกิดจากปฏิสัมพันธ์ของแสงกับผลึกน้ำแข็งซึ่งเป็นปรากฏการณ์ในกลุ่มทรงกลด ผลึกน้ำแข็งที่ทำให้เกิดเสาแสงนั้นส่วนมากมีลักษณะแบนและเป็นรูป 6 เหลี่ยม ซึ่งมีแนวโน้มที่จะลอยตัวเรียงกันเป็นแนวดิ่งเมื่อมันตกมาตามอากาศ พื้นผิวของมันเมื่อรวมกันก็จะทำหน้าที่คล้ายกระจกขนาดใหญ่ซึ่งสะท้อนแสงจากแหล่งกำเนิดให้แผ่ขึ้นไปข้างบนหรือแผ่ลงมาข้างล่าง

 รูปภาพ
# ตัวดำเนินการโมเมนตัมเชิงมุม
โมเมนตัมเชิงมุมของออร์บิทัล 

ในทางกลศาสตร์แบบดั้งเดิม โมเมนตัมเชิงมุมของอนุภาค คือ 

โดยที่ p คือ ตัวดำเนินการโมเมนตัมเชิงเส้น และ r คือ ตัวดำเนินการตำแหน่งของอนุภาค และ L คือ ตัวดำเนินการโมเมนตัมเชิงมุมของออร์บิทัล

ในกรณีที่อนุภาคไม่มีประจุไฟฟ้าและสปิน สามารถเขียนให้ตัวดำเนินการโมเมนตัมเชิงมุมของออร์บิทัลอยู่ในรูปของ r ได้ ดังนี้

สมบัติการเปลี่ยนกลุ่ม

ตัวดำเนินการโมเมนตัมเชิงมุมของออร์บิทัล คือ ตัวดำเนินการเวกเตอร์ ซึ่งเราสามาราถเขียนให้อยู่ในรูปขององค์ประกอบของเวกเตอร์ได้  โดยมีสมบัติการเปลี่ยนกลุ่มของโมเมนตัมเชิงมุมดังนี้ 

 (วิธีเรียงสับเปลี่ยนแบบวงกลม)

โดย [ , ] คือ สัญลักษณ์การเปลี่ยนกลุ่ม

 

รูปทั่วไป คือ

,
# สตีร์ลิตซ์
มักซ์ ออทโท ฟอน สตีร์ลิตซ์  เป็นตัวเอกในชุดหนังสือยอดนิยมของสหภาพโซเวียตที่เขียนในคริสต์ทศวรรษที่ 1960 โดยนักประพันธ์ Yulian Semyonov และมินิซีรีสของสหภาพโซเวียต เซมนัดซัตมกโนเวนีย์เวสนืย ซึ่งนำแสดงโดย วยาเชสลาฟ ทิคโฮนอฟ เช่นเดียวกับในภาพยนตร์เรื่องยาวที่ผลิตในยุคโซเวียตและในหลายยุคต่อมายังมีนักแสดงคนอื่น ๆ มารับบทเป็นสตีร์ลิตซ์ในภาพยนตร์เรื่องอื่น ๆ อีกหลายเรื่อง สตีร์ลิตซ์ได้กลายเป็นรูปแบบของสายลับในวัฒนธรรมโซเวียตและยุคหลังโซเวียตคล้ายกับเจมส์ บอนด์ ในวัฒนธรรมตะวันตก

ในจักรวาลของ เซมนัดซัตมกโนเวนีย์เวสนืย สตีร์ลิตซ์ เป็นนามแฝงของพันเอก มักซิม มักซีโมวิช อีซาเยฟ (Макси́м Макси́мович Иса́ев) หรือ "ชื่อจริง" คือ วเซโวลอด วลาดีมีโรวิช วลาดีมีรอฟ (Все́волод Влади́мирович Владимиров)According to the first novel about him, "Diamonds for the Dictatorship of the Proletariat"

สตีร์ลิตซ์ มีบทบาทสำคัญในไรช์ซิเชอร์ไฮท์เชาพ์ทัมท์ ในกรุงเบอร์ลินในช่วงสงครามโลกครั้งที่สอง เขาแทรกซึมหน่วยAusland-SD (ข่าวกรองต่างประเทศ) ซึ่งนำโดยวัลเทอร์ เชลเลินแบร์ก  สตีร์ลิตซ์พยายามรวบรวมข่าวกรองเกี่ยวกับแผนการสงครามของเยอรมันอย่างลับ ๆ และติดต่อกับมอสโก เขาได้รับคำแนะนำจากมอสโกว่าจะดำเนินการอย่างไรบ้างในการเดินทางไปยังประเทศสวิสเซอร์แลนด์เพื่อทำภารกิจลับ เกี่ยวกับการสืบโครงการวิจัยอาวุธนิวเคลียร์ "Vengeance Weapon" ซื่งจะนำมาสู่ความสูญเสียอย่างมหาศาล และ ขัดขวางการเจรจาสันติภาพระหว่างนาซีเยอรมนี สหราชอาณาจักร และ สหรัฐอเมริกา
 นวนิยายที่สตีร์ลิตซ์ปรากฏตัว
 เรื่องปีที่ปรากฏตัวปีที่ตีพิมพ์
  Бриллианты для диктатуры пролетариата (Diamonds for the Dictatorship of the Proletariat)19211974
  Пароль не нужен (No Password Required)1921—19221966
  Нежность (Tenderness)19271975
  Испанский вариант (Spanish Variant)19381973
  Альтернатива (Alternative)19411978
  Третья карта (Third Card)19411973
  Майор «Вихрь» (Major "Whirlwind")1944—19451968
  Семнадцать мгновений весны (เซมนัดซัตมกโนเวนีย์เวสนืย)19451969
  Приказано выжить (The Order is to Survive)19451982
  Экспансия — I (Expansion – Part I)19461984
  Экспансия — II (Expansion – Part II)19461987
  Экспансия — III (Expansion – Part III)19471987
  Отчаяние (Despair)1947-19531990
  Бомба для председателя (A Bomb for the Chairman)19671970
 

 ดูเพื่ม 
 Hans Kloss (fictional character)
# เควิน ไฟกี
เควิน ไฟกี ( ; เกิดวันที่ 2 มิถุนายน ค.ศ. 1973) เป็นผู้อำนวยการสร้างภาพยนตร์ชาวอเมริกัน ปัจจุบันดำรงตำแหน่งประธานบริษัทมาร์เวลสตูดิโอส์ ซึ่งภาพยนตร์ที่อยู่ภายใต้การอำนวยการสร้างของเขาสามารถทำรายได้ทั่วโลกมากกว่า 1.3 หมื่นล้านเหรียญดอลลาร์สหรัฐ

ผลงาน
ภาพยนตร์
 ปี ชื่อภาษาไทย ชื่อภาษาอังกฤษ อำนวยการสร้าง อำนวยการสร้างฝ่ายบริหาร หมายเหตุ2000X-เม็น ศึกมนุษย์พลังเหนือโลกX-Men    2002ไอ้แมงมุมSpider-Man     2003มนุษย์อหังการDaredevil    X-เม็น 2X2    มนุษย์ยักษ์จอมพลังHulk     2004เพชฌฆาตมหากาฬThe Punisher    ไอ้แมงมุม 2Spider-Man 2     2005อีเล็คตร้า สวยสังหารElektra    แมน-ทิงMan-Thing    สี่พลังคนกายสิทธิ์Fantastic Four    2006X-เม็น รวมพลังประจัญบานX-Men: The Last Stand     2007ไอ้แมงมุม 3Spider-Man 3    สี่พลังคนกายสิทธิ์: กำเนิดซิลเวอร์ เซิรฟเฟอร์Fantastic Four: Rise of the Silver Surfer     2008มหาประลัยคนเกราะเหล็กIron Man   ร่วมกับ เอวี อาราดมนุษย์ตัวเขียวจอมพลังThe Incredible Hulk   ร่วมกับ เอวี อาราด และ เกล แอนน์ เฮิร์ดฮีโร่ของวันพรุ่งนี้Next Avengers: Heroes of Tomorrow   ภาพยนตร์แอนิเมชันผลิตลงแผ่นสงครามเพชฌฆาตมหากาฬPunisher: War Zone    2009ฮัลค์ ปะทะHulk Versus   ภาพยนตร์แอนิเมชันผลิตลงแผ่น2010มหาประลัยคนเกราะเหล็ก 2Iron Man 2     2011ธอร์ เทพเจ้าสายฟ้าThor    ธอร์: เทลส์ออฟแอสการ์ดThor: Tales of Asgard   ภาพยนตร์แอนิเมชันผลิตลงแผ่นกัปตันอเมริกา: อเวนเจอร์ที่ 1Captain America: The First Avenger     2012ดิ อเวนเจอร์สThe Avengers    ดิ อะเมซิ่ง สไปเดอร์แมนThe Amazing Spider-Man     2013ไอรอนแมน 3Iron Man 3    ธอร์ เทพเจ้าสายฟ้าโลกาทมิฬThor: The Dark World     2014กัปตันอเมริกา: มัจจุราชอหังการCaptain America: The Winter Soldier    รวมพันธุ์นักสู้พิทักษ์จักรวาลGuardians of the Galaxy     2015อเวนเจอร์ส: มหาศึกอัลตรอนถล่มโลกAvengers: Age of Ultron    มนุษย์มดมหากาฬAnt-Man     2016กัปตันอเมริกา: ศึกฮีโร่ระห่ำโลกCaptain America: Civil War     จอมเวทย์มหากาฬDoctor Strange      2017รวมพันธุ์นักสู้พิทักษ์จักรวาล 2Guardians of the Galaxy Vol. 2     สไปเดอร์แมน: โฮมคัมมิ่งSpider-Man: Homecoming   ร่วมกับ เอมี ปาสคาลธอร์: ศึกอวสานเทพเจ้าThor: Ragnarok     2018แบล็ค แพนเธอร์Black Panther    อเวนเจอร์ส: มหาสงครามล้างจักรวาลAvengers: Infinity War      แอนท์-แมน และ เดอะ วอสพ์ Ant-Man and the Wasp   ร่วมกับ สตีฟเวน บรูสซาร์ด 2019 กัปตัน มาร์เวล Captain Marvel    อเวนเจอร์ส: เผด็จศึกAvengers: Endgame    สไปเดอร์-แมน ฟาร์ ฟรอม โฮมSpider-Man: Far From Home   ร่วมกับ เอมี ปาสคาล 2020แบล็ก วิโดว์Black Widow   กำลังถ่ายทำดิ อีเทอนอลส์The Eternals
# อีออส
เทพธิดาอีออส เป็นชื่อในตำนานเทพปกรณัมโรมัน ผู้เป็นซึ่งเทพีแห่งรุ่งอรุณอันเก่าแก่ของตำนานปกรณัมกรีก หรือเรียกว่า “ออโรร่า” คำว่าออโรร่าในภาษาละตินมีความหมายว่า รุ่งอรุณ ซึ่งเทพธิดาอีออส หรือ เทพีออโรร่าจะมาปรากฏตัวใหม่ทุก ๆวันในยามเช้า มักเป็นช่วงเวลารุ่งสาง โบยบินข้ามท้องฟ้าเพื่อเป็นการประกาศการมาของยามเช้า เธอเป็นเทพีที่ใกล้ชิดกับเทพอพอลโลมากที่สุด หน้าที่ที่เธอทำเป็นประจำนั่นคือ เปิดประตูให้ราชรถทองคำของอพอลโลในยามเช้าและไขแสงเงินแสงทองเพื่อเป็นสัญญาณเบิกทาง ตามตำนานว่ากันว่าแสงสีชมพูที่เกิดขึ้นบนท้องฟ้าเมื่อฟ้าเริ่มสางนั้นคือนิ้วของอีออส และแสงสีทองในยามเช้าคือเส้นผมของอีออสนั่นเอง

ครอบครัวของเทพีอีออส เทพีอีออสนั้นเป็นลูกของเทพีไธอาและเทพไฮพีเรียน ซึ่งเป็นเทพไททันรุ่นดึกดำบรรพ์ เทพีอีออสมีพี่น้องอยู่สองคน คนแรกชื่อเฮลิออส เป็นเทพแห่งสุริยันหรือดวงอาทิตย์และคนที่สองชื่อเซเลเน่เป็นเทพธิดาจันทรา ทั้งสามพี่น้องจะมีเทียมรถม้าเป็นยานพาหนะในการเดินทาไปยังที่ต่าง ๆ  และเทพีอีออสก็ยังมีพระสวามีอยู่หลายองค์เช่นกันไม่ว่าจะเป็นไทโธนอสเจ้าชายแห่งกรุงทอย โอรสของท้าวเลือมมิดอนแห่งกรุงทอย และเซฟฟลัสโอรสของเจ้าผู้ครองแคว้นเธสสะลี  ลูกของเทพีอีออส 4 องค์ จะไปประจำอยู่ ณ ทิศสี่ทิศ ได้แก่ ทิศเหนือ ทิศใต้ ทิศตะวันออกและทิศตะวันตก
# โทรี เคลลี
วิกตอเรีย ลอเรน เคลลี (เกิด 14 ธันวาคม ค.ศ. 1992) เป็นนักร้อง นักแต่งเพลง และโปรดิวเซอร์เพลงชาวอเมริกัน เริ่มเป็นที่รู้จักเมื่อเข้าแข่งขันในรายการ อเมริกันไอดอล ฤดูกาลที่ 9 (2010) หลังจากตกรอบเคลลีได้เริ่มทำเพลงของตัวเอง ในปี ค.ศ. 2012 เธอได้เปิดตัวอีพีชื่อ แฮนด์เมดซองส์ อัลบั้มขึ้นสูงสุดอันดับที่เก้าบนชาร์ตเพลงฮีตซีกเกอร์ของสหรัฐ ด้วยยอดขายมากกว่า 14,000 ชุด โดยก่อนหน้านี้เคลลีเคยอัปโหลดเพลงที่เธอนำมาร้องใหม่เองลงยูทูบขณะอายุได้ 14 ปีก่อนที่จะเข้าร่วมรายการ อเมริกันไอดอล โดยวิดีโอของเธอบนยูทูบ เป็นที่สนใจของสกูเตอร์ เบราน์ผู้จัดการศิลปินของค่ายแคปิตอลเรเคิดส์ จนเธอได้เซ็นสัญญาในเดือนกันยายน ค.ศ. 2013 และออกอีพีชุดที่สอง ฟอร์เวิร์ด ในเดือนตุลาคม ปีเดียวกัน อัลบั้มขึ้นสูงสุดอันที่ 16 ในชาร์ตบิลบอร์ด 200 และอันดับที่ 26 ในนิวซีแลนด์

ในปี ค.ศ. 2015 เคลลีออกสตูดิโออัลบั้มแรกในชื่อ อันเบรเกเบิลสไมล์ โดยอัลบั้มได้รับเสียงชื่นชมเป็นอย่างดี และขึ้นสูงสุดอันดับที่ 2 บนบิลบอร์ด 200Tori Kelly – Chart history. Billboard (July 11, 2015). Retrieved on June 18, 2016. และติดอันดับที่ 3 ในแคนาดา รวมถึงเข้าชาร์ตอัลบั้มแห่งสหราชอาณาจักรในอันดับที่ 36 ซิงเกิลนำของอัลบั้ม "โนบอดีเลิฟ" จำหน่ายในเดือนกุมภาพันธ์ ค.ศ. 2015 กลายเป็นเพลงแรกของเธอที่ติดชาร์ตบิลบอร์ดฮอต 100ได้สำเร็จ เคลลีได้เข้าชิงรางวัลแกรมมีสาขาศิลปินหน้าใหม่ยอดเยี่ยมปี ค.ศ. 2016 แต่พ่ายให้แก่เมแกน เทรนเนอร์ นอกจากนี้ เธอยังพากย์เสียงให้ตัวละคร มีนา ช้างสาวขี้อายในภาพยนตร์แอนิเมชันเรื่อง ร้องจริง เสียงจริง (2016)"Sing" (2016) – Sneak Peek. Usatoday.com (November 10, 2015). Retrieved on June 18, 2016.
# คลองเรือก
thumb|250px|ภาพวาดวัดสันเปาโล
คลองเรือก, คลองท่อ หรือ คลองบางปี่ เป็นแนวคลองโบราณสายหนึ่งในย่านเขตตำบลทะเลชุบศร เทศบาลเมืองลพบุรี จังหวัดลพบุรี เดิมคลองมีขนาดกว้างขวาง เป็นเส้นทางคมนาคมที่สำคัญเพราะเชื่อมกับแม่น้ำลพบุรี แต่ปัจจุบันไม่สามารถใช้สำหรับสัญจรได้อีกต่อไป เพราะคลองแคบลง เนื่องจากการถมคลองเพื่อสร้างสนามม้าบริเวณข้างค่ายสมเด็จพระนารายณ์มหาราชสุดารา สุจฉายา (บรรณาธิการ). ลพบุรี. กรุงเทพฯ : สารคดี, 2542, หน้า 268-270

 ประวัติ 
คลองเรือกเป็นส่วนหนึ่งของคูเมืองและกำแพงเมืองชั้นในของเมืองลพบุรี ถือเป็นคลองสายสำคัญของเมืองลพบุรีเพราะเดิมเป็นที่ตั้งของตลาด มีด่านเก็บภาษีเรือสินค้าซึ่งมีลักษณะเป็นสะพานข้ามคลองสามแห่ง ปัจจุบันเหลือร่องรอยอยู่บริเวณชุมชนราชมนูฝั่งตะวันออกของโรงเรียนพิบูลวิทยาลัยตรงข้ามกับค่ายสมเด็จพระนารายณ์มหาราชปรีดี พิศภูมิวิถี. "เมกกะโปรเจกต์ (Mega Project) ของวิศวกรฝรั่งเศสที่ลพบุรีในสมัยสมเด็จพระนารายณ์มหาราช". สรรพศาสตร์ สรรพศิลป์ ถิ่นลพบุรี. ลพบุรี : คณะวิทยาการจัดการ มหาวิทยาลัยราชภัฏเทพสตรีและภาคี. 2559, หน้า 160 

ในรัชสมัยสมเด็จพระนารายณ์มหาราชได้มีการสร้างป้อมปราการตามแนวคลองเรือกโดยเดอ ลา มาร์ วิศวกรฝรั่งเศส ได้แก่ ป้อมชัยชนะสงคราม และป้อมท่าโพธิ์ นอกจากนี้ยังมีการสร้างป้อมเล็กปลายแหลม ใช้หินเรียงเป็นชั้น ๆ จำนวนสามป้อม แห่งหนึ่งคือป้อมหินริมคลองเรือก หลังวัดพระยาออกในโรงเรียนพิบูลวิทยาลัย และอีกป้อมหนึ่งที่ยังเหลือร่องรอยคือป้อมทางทิศใต้ของประตูชัย และโปรดให้ขุดดินจากคูเมืองขึ้นมาถมเป็นกำแพงในลักษณะคูเมืองอยู่ด้านนอก กำแพงเมืองอยู่ชั้นใน โดยทางทิศตะวันออกได้ถมกำแพงเมืองไว้สามชั้น ขณะที่ทำแพงเมืองทางทิศเหนือและทิศใต้มีเพียงกำแพงชั้นเดียว นอกจากนี้คลองเรือกยังได้รับการวางระบบชลประทานอย่างดี ดังจะเห็นได้จากคูเมืองนี้มีการสร้างประตูช่องกุดและประตูท่อ ซึ่งเป็นประตูน้ำ ทำหน้าที่กั้นน้ำและระบายน้ำระหว่างแม่น้ำลพบุรีกับคลองเรือก เพื่อมิให้ระดับน้ำในคลองต่ำหรือสูงเกินไปจนสร้างความเดือดร้อนแก่ราษฎร โดยเฉพาะในช่วงฤดูน้ำหลาก

ในอดีตหากพ้นแนวคลองเรือกไปก็จะเป็นพื้นที่เรือกสวนไร่นา ต่อมายุคหลังประชาชนได้เข้ามาเพาะปลูกสวนละมุดริมคลองเรือกเพราะให้ผลดก และปลูกลามไปถึงข้างพระนารายณ์ราชนิเวศน์ แต่พอมาถึงยุคจอมพลแปลก พิบูลสงคราม ได้มีการเวนคืนที่ดินเพื่อสร้างค่ายทหาร พื้นที่เรือกสวนจึงหายไป คลองที่เคยกว้างก็ถูกถมเพื่อสร้างสนามม้าบริเวณข้างค่ายสมเด็จพระนารายณ์มหาราช ชาวบ้านจึงเลิกใช้คลองเรือกสำหรับสัญจรในช่วงห้าทศวรรษที่ผ่านมา

กรมศิลปากรขึ้นทะเบียนให้คลองเรือกเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479

 ลักษณะ 
คลองเรือกมีจุดเริ่มต้นที่ประตูน้ำช่องกุดใกล้ป้อมชัยชนะสงครามไหลเลาะออกไปทางทิศเหนือระหว่างโรงเรียนพิบูลวิทยาลัยกับค่ายสมเด็จพระนารายณ์มหาราช ออกทางด้านข้างวัดตองปุ แล้วไหลไปทางตะวันตกผ่านหน้าวัดป่าธรรมโสภณ ทะลุออกไปยังแม่น้ำลพบุรีบริเวณป้อมท่าโพธิ์และวัดมณีชลขัณฑ์ คลองนี้มีชื่ออื่น ๆ คือ หากไหลผ่านบริเวณป้อมชัยชนะสงครามจะเรียกว่า "คลองท่อ" และบริเวณที่ไหลไปบรรจบกับแม่น้ำลพบุรีจะเรียกว่า "คลองบางปี่" โดยทั่วไปเรียก "คลองเรือก"

แนวคลองเรือกเป็นที่ตั้งของสถานที่สำคัญหรือโบราณสถานต่าง ๆ ได้แก่ ป้อมชัยชนะสงคราม, ประตูช่องกุด, วัดสันเปาโล. วิทยาลัยเทคนิคลพบุรี, โรงเรียนพิบูลวิทยาลัย, ค่ายสมเด็จพระนารายณ์มหาราช, วัดตองปุ, วัดป่าธรรมโสภณ, ประตูท่อ, ป้อมท่าโพธิ์ และวัดมณีชลขัณฑ์ ตามลำดับ
# การประชุมสุดยอดระหว่างเกาหลี พ.ศ. 2561
thumb|สัญลักษณ์ของการประชุมสุดยอดในครั้งนี้

การประชุมสุดยอดระหว่างเกาหลี พ.ศ. 2561 เกิดเมื่อวันที่ 27 เมษายน 2561 ณ ฝั่งเกาหลีใต้ของพื้นที่ความมั่นคงร่วม ระหว่างประธานาธิบดีมุน แจ-อินแห่งเกาหลีใต้ และคิม จ็อง-อึนผู้นำสูงสุดแห่งเกาหลีเหนือ เป็นการประชุมสุดยอดระหว่างเกาหลีครั้งที่สามและครั้งแรกในรอบสิบเอ็ดปี นอกจากนี้ ยังเป็นครั้งแรกนับแต่สิ้นสุดสงครามเกาหลีในปี 2496 ที่ผู้นำเกาหลีเหนือเข้าสู่ดินแดนเกาหลีใต้ การประชุมสุดยอดนี้วางแผนมุ่งสนใจโครงการอาวุธนิวเคลียร์เกาหลีเหนือและการปลดอาวุธนิวเคลียร์บนคาบสมุทรเกาหลี
# อินเตอร์สเตต 30
อินเตอร์สเตต 30  เป็นทางหลวงอินเตอร์สเตตในรัฐทางตอนใต้ของสหรัฐอเมริกา ไดแก่ รัฐเท็กซัส และรัฐอาร์คันซอ ระยะทาง  มีเส้นทางจากอินเตอร์สเตต 20 ทางตะวันตกของฟอร์ตเวิร์ท ผ่านแดลลัส รัฐเท็กซัส แล้วไปทางตะวันออกเฉียงเหนือเข้าสู่รัฐอาร์คันซอ ผ่านเท็กซาร์คานา สิ้นสุดบนอินเตอร์สเตต 40 ในนอร์ทลิตเทิลร็อก ทางหลวงสายนี้ขนานไปกับทางหลวงสหรัฐหมายเลข 67 ยกเว้นช่วงทางตะวันตกของดาวน์ทาวน์แดลลัส (ซึ่งเคยเป็นส่วนหนึ่งของอินเตอร์สเตต 20) อินเตอร์สเตต 30 มีทางแยกต่างระดับกับอินเตอร์สเตตแนวเหนือ–ใต้เพียง 2 สายเท่านั้น ได้แก่ อินเตอร์สเตต 35 (ทั้งสาย 35 ดับเบิลยู และสาย 35 อี), และอินเตอร์สเตต 45 ซึ่งทั้งสองสายดังกล่าวก็ตัดกับอินเตอร์สเตต 20 และอินเตอร์สเตต 40 ด้วย อินเตอร์สเตต 30 รู้จักในนาม ทอมแลนดรีย์ฟรีเวย์ (Tom Landry Freeway) ในช่วงระหว่างอินเตอร์สเตต 35 ดับเบิลยู กับอินเตอร์สเตต 35 อี ภายในเขตมหานครแดลลัส–ฟอร์ตเวิร์ท

 ภาพ